1943-ban intézményünknek adományozta iratait özvegy Löw Adolfné (szül. Willhelm Karola), Futtaky Gyula testvére.
Futtaky Gyula, hírlapíró szül. Futtakon 1850., megh. Budapesten 1895. Miután elvégezte jogi tanulmányait, hírlapíró lett. Előbb a Reform, Pesti Napló, Pester Lloyd napilapok szerkesztőségi kötelékébe tartozott, majd egyideig a Pester Correspondenz c. kőnyomatos lapnál dolgozott. 1875 ben megalapította a Budapester Correspondenz és Budapesti Tudósító címmel magyar és német nyelven megjelenő, még ma is (1929 -a szerk) fennálló politikai kőnyomatost, amely a magyar kormány egyik félhivatalos lapja volt és nemcsak belföldön, hanem külföldön is nagy tekintélynek örvendett. Futtaky a napisajtót is gyakran felkereste cikkeivel, amelyek közül különösen a valutarendezésre vonatkozók keltettek figyelmet. Egy időben Rudolf trónörökös bizalmasa volt. Gyakran írt sugalmazott cikkeket, amelyek bizonyos aktuális kérdésekről a trónörökös véleményét tartalmazták. Könyve jelent meg a magyar nemzeti címerről. Második felesége Pewny Irén magyar operaénekesnő volt.
Egy pallium iratanyag.
Magyar Zsidó Levéltár
Mikszáth Kálmán névjegye, hátulján néhány sor Futtkayhoz Tisza Kálmán levele Rudolf trónörökös három sürgönye adományozó levél özvegy Löw Adolfnétól
Futtaky Gyula